চেয়ে দেখো নারী জেগেছে সমাজ

----------------------------------------------

এ,কে,এম সাইফুল ইসলাম

নারী তুমি পেটে ধারণ করেছো ভালোবাসার উর্বর সন্তান

তিলে তিলে কষ্ট ভোগ করে দেখিয়েছ পৃথিবীর আলো

আপন জীবন তুচ্ছ করে গভীর মায়ায়

করেছে লালন পালন

দেখেছে পৃথিবীর রূপ প্রিয় সন্তান।

নারী যখন দেখি তোমার মুখে দীর্ঘশ্বাস

কষ্টের ছায়া অনাদর অবহেলা ভেসে উঠে চোখে

বুকের পাঁজর ভেঙ্গে হয়ে যায় খান খান

তোমার পেটেইতো হয়েছিলোম পরিপূর্ণ আমরা এক এক সন্তান।

রোদে সন্তান কষ্ট পাবে জেনে

আঁচল দিয়ে ঢেকে রাখো নিরাপদ

হাত ধরে ধরে হাঁটা শিখিয়ে অ আ পরিচয়ে

ধৈর্যের অনুশীলনে বড় করে তুলো সন্তান।

নারী তুমি, বুকের ভেতর করেছো লালন

শিক্ষা দিক্ষায় মূল্যবোধের আলোকে

গড়বে আলোকিত সমাজ, রুখবে দুর্নীতিবাজ;

ভেঙ্গে দিবে দুর্নীতিবাজের কালো হাত।

শুনো হে নারী, কষ্ট হয় ভীষণ কষ্ট

লম্পট, নরপিশাচ হারামজাদার দল করে তোমার সম্ভ্রম হরণ

বৃত্তচক্রে ঘরে আবদ্ধ করনের চক্রান্তে লিপ্ত

এ কি তাহলে নতুন ষড়যন্ত্রের কারণ?

বাংলার মানুষ প্রতিবাদে মুখর আজ,

এড়াতে পারে না সমাজ তোমার দায়

চেয়ে দেখো নারী, জেগেছে সমাজ

ধর্ষকের মুখে থুতু, বিচারের কাঠগড়ায় হবে রায়

ভয় নেই, ভয় নেই করে যাও তোমার কাজ।

বাংলার মানুষ প্রতিবাদে মুখর আজ।

চেয়ে দেখো নারী জেগেছে সমাজ।